Nyeste Skilderie af Kiøbenhavn, 1823-04-26
Vi afholde os fra enhver bemærkning over de af Hr. Schlick udenlands erhvervede Laurbærkrandse. Af hvad Natur de ere maa han selv bedst vide, og det vedkommer os lidet i Danmark, saalænge deres Eier ikke viser os dem anderledes, end i en saadan Beskrivelse, som den der læses i Dagen No. 84. Hr. Schlick har i Konstacademiets Secretair, Prof. Torkel Baden, fundet en offentlig Fremstiller af hans udenlandske artistiske Fortjenester. Af Dagen No. 88 sees imidlertid, at det hverken er skeet efter Opfordring af det Kongelige Konstacademie, eller med dets Vidende, følgelig heller ikke stadfæstet ved dets Vidnesbyrd. Den af Hr. Schlick (Dagen No. 83) yttrede Mistanke om "at Nogle ansee hans Forstandskræfter for yderst indskrænkede, hindrer os ingenlunde fra at troe ham i Stand til at indsee, hvormeget kraftigere en mindre fuldtonende, men mere bestyrket Lovtale over hans udenlandske Fortienester kunde have virket til at gjøre ham agtet blandt hans Landsmænd. De øvrige Midler, hvorved han hidtil har troet at kunne vinde denne Agtelse, anseer Jndsenderen heller ikke for de bedste. Af en Artist, der i en meget ung Alder forlader Fædrelandet, runde ligt understøttet af en Regjering, hvis Ædelmodighed og Liberalitet mod Konsternes og Videnskabernes Dyrkere vil stifte den et lysende og evigt Minde, til i flere Aar at kunne udenlands danne og øve sit Talent – af en saadan Artist, der ved sin Hjemkomst fortæller og lader fortælle forbausende Efterretninger om Alt, hvad han paa fremmede Steder har udrettet, og om alle de Belønninger og Hædersbeviisninger, som ere til strømmede ham, maatte vi have Grund til at vente os de meest udmærkende Vidnesbyrd, offentlig fremlagte, om den udenlands erhvervede Duelighed. – Vi tvivle imidlertid aldeles ikke om Hr. Schlicks mechaniske Talent, uagtet han hverken ved Theatrets Maskinvæsen, eller paa anden Maade, endnu har givet os nogen offentlig Prøve derpaa; men vi ville tillade os at erindre ham om, at ingen Regjering udsender unge Konstnere eller Videnskabsmænd med offentlig Understøttelse for at glimre i fremmede Lande og for at bramme med denne Glimmer ved Hjemkomsten; men for at Frugterne af den udenlands ved Flid og Studium erhvervede Dygtighed skal komme Fædrelandet til Gode og til sandt Gavn. Var nu endog det nærværende Øjeblik maaskee ikke skikket for Hr. Schlick til her hjemme practisk at lægge den Duelighed i mechanisk Konst for Dagen, hvorpaa der fortælles, at han udenlands skal have aflagt saa forbausende Prøver maatte man dog i det mindste ventet sig, at han, ved at producere noget af sit Arbeide ved en offentlig Udstilling af danske Konstneres Værker - og det en saa udmærket Udstilling, som den, der i Aar finder Sted havde fremlagt noget, der kunde svare til de overordentlige Lovtaler, han, om ikke selv har holdt, dog foranlediget Andre til at holde over hans Talenter. Men vi tvivle meget om, hvis ikke disse Dagens Lovtaler havde været, at Hr. Schlicks paa Charlottenborg udstillede Tegninger, endog i de prægtigste og mest glimrende Rammer, havde vundet betydelig Opmærksomhed, ved Siden af det meget Gode og Ypperlige, som bemeldte Udstilling. indeholder. Havde han fremstillet for Publicum detaillerede Tegninger af de konstrige Maskiner og Maskinværker, hvormed han i Paris og London, efter Prof. Badens Beretning, har opvakt Beundring, saa vilde i det mindste Kiendere (og disse fattes heller ikke i det lille Danmark, have kunnet bedømme, med hvilken Ret den unge Artist røber saa store Fordringer, og Erkjendelsen af hans mechaniske Talent var vist ikke udebleven.